Désirée Nosbusch

Désirée Nosbusch (g. 1965 m. sausio 14 d. Eše prie Alzeto) – Liuksemburgo televizijos laidų vedėja ir aktorė.

 Biografija 

Désirée gimė 1965 m. sausio 14 d. Eše prie Alzeto, Liuksemburge, italės ir liuksemburgiečio šeimoje.

Savo karjerą pradėjo 12-os metų, kaip Liuksemburgo radijo, kuriame netrukus išgarsėjo, vedėja. Penkiolikos debiutavo kaip TV laidų vedėja, kur ji pristatė laidas „Hits von der Schulbank“, „Hits mit Désirée“ ir „Musicbox“. 1984-aisiais Désirée vedė Liuksemburge vykusį 1984 m. „Eurovizijos“ dainų konkursą.

1984 metais kartu su Austrijos dainininku Falco įrašė dainą „Kann es Liebe sein?“. Devintame dešimtmetyje laidų vedėja gyveno Manhetene, Niujorke, o 1990–2008 metų laikotarpyje – Los Andžele, Kalifornijoje.

1991–2002 m. Désirée buvo ištekėjusi už kompozitoriaus Harald Kloser (g. 1956 m.). Turi du vaikus – sūnų Noah-Lennon ir dukrą Luka-Teresa.

 Nuorodos 
 Désirée Nosbusch fanų puslapis 

Kategorija:Liuksemburgo asmenybės
Kategorija:Aktoriai
Kategorija:Laidų vedėjai
Kategorija:Eurovizijos vedėjai